- Hindi News
- National
- कुएं की बाउंड्री के टूट जाने से मवेशियों और बच्चों के गिरने की आशंका बढ़ी
कुएं की बाउंड्री के टूट जाने से मवेशियों और बच्चों के गिरने की आशंका बढ़ी
कोरवा बाहुल्य ग्राम सरकरा में एक कुआं काफी जर्जर हो गया है। विशेषकर कुआं के जगह का एक हिस्सा टूट जाने से हर क्षण खतरा बना हुआ है। दशकों वर्ष पूर्व वन विभाग द्वारा इस कुआं का निर्माण किया गया था। इसके बाद यह यह कुआं जर्जर हो गया। जिससे यह कुआं अनुपयोगी तो हो चुका है, साथ ही जानमाल का भी डर बना हुआ है।
इसके लिए यहां के ग्रामीणों द्वारा वन अमला को कई बार कहा जा चुका है। वहीं यहां वनकर्मियों का भी आए दिन आवागमन होता रहता है। इसके बावजूद किसी ने ध्यान नहीं दिया। गांव के बच्चे इसी के आसपास खेलते रहते हैं। वहीं बुजुर्ग सहित गांव के अन्य लोग भी इधर से गुजरते हैं। साथ ही पालतु एवं जंगली जानवरों का भी आना-जाना लगा रहता है। ऐसे में इस कुएं के कारण कोई बड़ा खतरा होने से इनकार नहीं किया जा सकता है। इस बारे में अंकिरा में पदस्थ डिप्टी रेंजर एमआर कश्यप का कहना है की इसके मरम्मत के लिए उच्चाधिकारियों को अवगत कराऊंगा। जिसकी स्वीकृति मिलते ही इसकी मरम्मत कराई जाएगी।
कुएं की टूटी बाउंड्री जहां से मवेशी, बच्चों के कुएं में गिरने की आशंका रहती है।
tgl_Latn sot_Latn hin_Deva hin_Deva hin_Deva hin_Deva hin_Deva